Պատասխանելով «yerkir.am»-ի հարցին, թէ ինչո՞վ է բացատրւում Ռուսաստանի ակտիւ մասնակցութիւնը ԼՂ-ի կարգաւորմանն ուղղւած տարբեր ձեւաչափերով հանդիպումների կազմակերպմանը, յատկապէս՝ ապրիլեան ռազմական բախումներից յետոյ, նա նշեց. «Դժւար է ասել, ամբողջ այս գործընթացում պարբերաբար համանախագահներից որեւէ մէկը ձեր ասած առաջատար դիրքն է գրաւել, այսինքն՝ աւելի նախաձեռնող է եղել: Ժամանակին դա եղել է Ֆրանսիան, ԱՄՆ-ը, Ռուսաստանը՝ Մեդւեդեւի նախագահութեան օրօք: Ներկայում պատահական չէ այդ տպաւորութիւնը, որ Ռուսաստանը ցանկանում է այդ առաջատարի դիրքը գրաւել, սակայն, յամենայնդէպս մինչ այսօր այդպիսի քայլերը եղել են համաձայնեցւած բոլոր երեքի միջեւ, եւ եթէ այդպիսի իրավիճակը չլինի լիարժէք համաձայնեցւած, ապա դա որեւէ ձեւով չի նպաստի բուն բանակցային գործընթացի առաջընթացին»: